text: Så skal vi til valgurnerne
  26 august 2011 kl. 08.21
  Torsdag den 15. september skal danskerne til folketingsvalg. Nu trækker folketingspolitikerne i deres kampdragter for at slås for deres politiske liv.
  600.000 vælgere i TV Syds sendeområde skal sætte deres kryds ved deres fortrukne kandidat. Eller beslutte sig for at være sofa-vælger.
  I 2007 blev der valgt i alt 28 medlemmer af Folketinget - 24 i Sydjyllands Storkreds og fire i henholdsvis Horsens- og Hedensted-kredsen i Østjyllands Storkreds.
  
  De stopper
  Ved valget stopper en række kendte folketingsmedlemmer:
  Preben Rudiengaard og Jens Vibjerg fra Venstre genopstiller ikke. Det samme gælder Lise von Seelen, Kim Mortensen og Julie Rademacher fra Socialdemokratiet, Søren Krarup fra Dansk Folkeparti og Bente Dahl fra Det Radikale Venstre.
  
  De flytter 
  Andre flytter valgkreds. Det gælder bl.a. det seneste valgs topscorer i vores område Villy Søvndal fra SF ? det gælder Karin Nødgaard fra Dansk Folkeparti og Anders Samuelsen fra daværende Ny Alliance, nu Liberal Alliance.
  Folketingsvalget 2011
  